Jolopong

Jolopong panèka gaya bhângon bengko has Sonḍhâ. Istila Jolopong  artena ronto otabâ tegak lurus, bhângon Jolopong èyangghep bhângon atap sè palèng kona bân aropa'aghi ḍâsar atap bengko aḍhât Sonḍhâ. Bhângon atap panèka biasana ètemmoè è roma aḍhât Sonḍhâ.  

 Bâgiyân Roma 
Bhâgiyân-bâgiyân dâri bengkona jolopong, manabi èparèksa dâri fungsina bhân-sabbhân, èngghi panèka:

 Kolong, sè aropa'aghi kamar è bâbâna lantai bengko, ra-kèra 40-60 cm tèngghina è yattas tana sè afungsi mènangka kennengngan ka'angguy ajâgâ bu-obuwân akaḍhi ajâm, bhibhik otabâ ka'angguy nyèmpen bhikakas tanèh.
 Tatapakan, sè aropa’aghi pânyangghâ ḍâsar ḍâri bâto. Salaèn bâto, bisa jhughân èghâbây ḍâri bhâta sè èsoson.
 Geḍḍhung roma, sè èghâbây ḍâri bahan anyaman perrèng sè èsebbhut "bilik" bân bahan kaju sè èsebbhut "gebyog".
 Jendela, sè èghâbây ḍâri papan kaju.
 Ampig, ḍhung-geḍḍhung perrèng otabâ kaju sè abhânto bâgiyân attas ḍhung-geḍḍhung roma. Bentu'na segghi tello' bân bâḍâ è attas ghentèng. Fungsina ka'angghuy totopna bâgiyân tèmbo' bân ghentèng.
 Kuda-kuda, èngghi panèka balok kaju sè èpasang è mèrèng sè afungsi ka'angghuy nahan rangka atap bân suhunan.
 Suhunan, sè aropa'aghi bâgiyân ḍâri roma sè èghâbây ḍâri sèttong bhâgiyân sè abento' persegghi lanjhâng sè ta' anḍi' sambhungan, bâḍâ ḍâri konco' sèttong ka konco' sè laènna. Fungsina aropa’aghi kennengngan ka'angghuy nongkah bubungan roma.
 Ereng, èngghi panèka bâgiyân sè nahan ghentèng tor èkaghâbây ḍâri perrèng sè èpasang ajhijhir.
 Usuk, iyâ arèya kennengah macekka' ghentèng, èkaghâbây ḍâri perrèng sè bunter (sèttong).
 Lalangit otabâ èsebbhut jhughân paparan, èkaghâbây ḍâri perrèng sè èyanyam bân afungsi mènangka kennenga macekka' ḍâsar rangka ghentèng.
 Labang roma (panto), sè èghâbây ḍâri kaju otabâ perrèng sè eyanyam.
 Tihang panèka bâgiyân sè cè' parlona è roma polana èghuna'aghi ka'angghuy nyangghâ ghentèng, èghâbây ḍâri kaju bân biyasana okoranna 15 cm x 15 cm.
 Dadarung, èpaḍhâḍḍhi ḍâri perrèng sè bunter (samporna) otabâ kaju bân afungsi ka'angghuy nahan tèhel è roma.
 Uncar, panèka alas è ḍâlem roma bân èghâbây ḍâri perrèng sè èyèrès otabâ kaju sè rata.
 Golodog, panèka anḍhâ roma sè èpaḍhâḍḍhi ḍâri pan-bârâmpan langka', biasana 2-3 langka', sè èghâbây ḍâri kaju otabâ perrèng. Fungsina ka'angghuy nyambuhng tèhel ḍari tana ka ḍhasarra bengko. Salaèn jârèya, golodog jhughân èghuna'aghi mènangka kennengngan ka'angghuy nganyam, arao perrèng otabâ ka'angghuy abhersè'è soko sabellunna maso' ka ḍâlem roma. 

 Sombher